Esmasteks sümptomiteks on nägemise korrektsiooni vajadus prillide- või kontaktläätsede abil. Haiguse arenedes nägemisteravus langeb nii kaugele kui ka lähedale vaadates, eriti on häiritud nägemine pimedas. Võib areneda fotofoobia (ereda valguse kartus), kontrastsuse langus ja tekivad mitmik-kujutised vaadatava objekti ümber.
Haigust on võimalik diagnoosida sarvkesta topograafia abil. Topograaf on instrument, mis annab sarvkestast ruumilise atlaspildi – aparaat mõõdab sarvkesta paksusi ning raadiusi erinevatest punktidest. Meie kliinikus kasutame kahte topograafi: ”Topolyser”-Wavelight Inc ja “Pentagam“-Oculus.